CELEX: C2005/182/71
Language: et
Date: 2005-07-23 00:00:00
Title: Kohtuasi T-171/05: Bart Nijs'i 2. mai 2005. aasta hagi Euroopa Kontrollikoja vastu

23.7.2005   
            
            
               ET
            
            
               Euroopa Liidu Teataja
            
            
               C 182/38
            
         Bart Nijs'i 2. mai 2005. aasta hagi Euroopa Kontrollikoja vastu
   (Kohtuasi T-171/05)
   (2005/C 182/71)
   Kohtumenetluse keel: prantsuse
   Bart Nijs, elukoht Bereldange (Luksemburg), esitas 2. mail 2005 Euroopa Ühenduste Esimese Astme Kohtule hagi Euroopa Kontrollikoja vastu. Hageja esindaja on advokaat Fränk Rollinger, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               1.
            
            
               tühistada kontrollikoja teenete hindamise kolleegiumi otsus, millega määrati hagejale teenetepunktid 2003. aasta ametialase tegevuse eest;
            
         
               2.
            
            
               tühistada pädeva ametisse nimetava asutuse otsus jätta hageja 2004. aastal toimetaja ametikohale edutamata;
            
         
               3.
            
            
               tühistada 2003. aasta ametialase edutamisega seotud hageja karjääriarengu aruanne;
            
         
               4.
            
            
               tühistada kontrollikoja apellatsioonikomitee 26. oktoobri 2004. aasta otsus nr 6/2004, millega kinnitati hageja 2003. aasta karjääriarengu aruanne;
            
         
               5.
            
            
               tühistada kõik seotud ja/või järgnevad otsused;
            
         
               6.
            
            
               hüvitada hagejale tekkinud kahju ja mõista kohtukulud välja kontrollikojalt.
            
         Õiguslikud alused ja peamised argumendid
   Hageja, olles samuti esitanud hagi kohtuasjas T-377/04 (1), vaidlustab kostja otsuse, millega määrati talle 2003. aasta ametialase edutamise raames teenetepunktid ja kinnitati karjääriarengu aruanne sama aasta kohta, samuti otsuse mitte edutada teda 2004. aastal toimetaja ametikohale hollandi keele tõlkeosakonnas.
   Oma hagiavalduse toetuseks tugineb hageja:
   
               —
            
            
               personalieeskirjade artikli 11a ja hoolitsemiskohustuse, hea halduse ning võrdse kohtlemise põhimõtete rikkumisele,
            
         
               —
            
            
               hindamismenetluse eeskirjadevastasusele, kuna see usaldati ametnikele, kelle erapooletus seati kohtueelses menetluses kahtluse alla;
            
         
               —
            
            
               hindamismenetluse tähtaegade järgimata jätmisele;
            
         
               —
            
            
               käesoleval juhul hollandi keele tõlkeosakonna siseselt ametnike teenete võrdlemata jätmisele;
            
         
               —
            
            
               õiguskindluse ja õiguspärase ootuse põhimõtete rikkumisele, sest 2004. aasta ametialase edutamise kord ei olnud teatavaks tehtud,
            
         
               —
            
            
               võimu kuritarvitamisele.
            
         
      (1)  Kohtuasi T-377/04: Nijs v. kontrollikoda (ELT C 284, 20.11.2004, lk 26).